Հանրային վերահսկողության շնորհիվ ներկրվող և տեղական արտադրության հավի մսի մեջ բացահայտվեց անտիբիոտիկների, մանրէների առկայությունը: Համատիրությունների փոխարեն քաղաքացիներն են լուծում կամ չեն լուծում շենքերի պահպանության խնդիրը (դե համատիրությունները զբավում են միայն սպասարկման վճարները որպես իրենց աշխատավարձեր հավաքելով և արթնանում են՝ ընտրություններին քվեներ հավաքագրելիս), իսկ մայրաքաղաքապետարանն էլ երևանցիների հարկերը հիմնականում մսխում է տոնակատարություններ բեմադրելով, ապարատն ուռճացնելով իր յուրայիններով, ովքեր էլ պաշտոնն իրենց գրպաններին են ծառայեցնում: Ինչպես անցյալ տարեվերջին Երևանի ավագանու «Երկիր Ծիրանի» խմբակցության ղեկավար Զարուհի Փոստանջյանն էր նշել իր տարածած հայտարարության մեջ՝ «Թվերը վկայում են, որ Երևանի բյուջեի առնվազն 50 %-ը յուրացվում է»: